PSL นำทีม “หุ้นเรือ” วิ่งคึก! รับ BDI รีบาวด์ทะลุ 1,200 จุด
“หุ้นเรือ” บวกแรง! รับดัชนี BDI รีบาวด์ทะลุ 1,200 จุด พร้อมแนะนำเก็งกำไร PSL-WICE-JWD-AMA-TTA
“หุ้นเรือ” บวกแรง! รับดัชนี BDI รีบาวด์ทะลุ 1,200 จุด พร้อมแนะนำเก็งกำไร PSL-WICE-JWD-AMA-TTA
13 ก.ย. 2565

ผู้สื่อข่าวรายงานว่า วันนี้ (13 ก.ย.65) ณ เวลา 10:48 น. ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL อยู่ที่ระดับ 15.30 บาท บวก 0.40 บาท หรือ 2.68% สูงสุดที่ระดับ 15.50 บาท ต่ำสุดที่ระดับ 15.10 บาท ด้วยมูลค่าการซื้อขาย 285.51 ล้านบาท
ด้านราคาหุ้น บริษัท ไวส์ โลจิสติกส์ จำกัด (มหาชน) หรือ WICE อยู่ที่ระดับ 13 บาท บวก 0.40 บาท หรือ 3.17% สูงสุดที่ระดับ 13.20 บาท ต่ำสุดที่ระดับ 12.80 บาท ด้วยมูลค่าการซื้อขาย 127.48 ล้านบาท
ส่วนราคาหุ้น บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD อยู่ที่ระดับ 18.10 บาท บวก 0.20 บาท หรือ 1.12% สูงสุดที่ระดับ 18.20 บาท ต่ำสุดที่ระดับ 18.00 บาท ด้วยมูลค่าการซื้อขาย 17.29 ล้านบาท
ด้าน บริษัท โทรีเซนไทย เอเยนต์ซีส์ จำกัด (มหาชน) หรือ TTA อยู่ที่ระดับ 8.70 บาท บวก 0.10 บาท หรือ 1.16% สูงสุดที่ระดับ 8.75 บาท ต่ำสุดที่ระดับ 8.65 บาทด้วยมูลค่าการซื้อขาย 27.17 ล้านบาท
บริษัท อาม่า มารีน จำกัด (มหาชน) หรือ AMA อยู่ที่ระดับ 5.05 บาท บวก 0.39 บาท หรือ 8.37% สูงสุดที่ระดับ 5.05 บาท ต่ำสุดที่ระดับ 4.72 บาท ด้วยมูลค่าการซื้อขาย 19.72 ล้านบาท
ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า กลุ่มเดินเรือวันนี้ปรับตัวขึ้นจากค่าระวางเรือฟื้นโดยดัชนี BDI รีบาวด์มาจากดัชนีที่เคยขึ้นไปสูงสุดราว 3,000 จุด ลงไปลึกแตะ 900 จุด และฟื้นขึ้นมาที่ 1,200 จุดในปัจจุบัน สาเหตุที่ดัชนี BDI ปรับตัวลงลึกมากมาจากปัจจัยจีนที่ล็อกดาวน์หลายเมือง โดยเฉพาะเมืองท่าสำคัญอย่างเมืองเซินเจิ้น ทำให้การส่งออกของจีนล่าสุดรายงานออกมาต่ำ ซึ่งคาดว่าจะผ่านจุดต่ำสุดไปแล้ว
โดยแม้ว่าช่วงนี้การระบาดโควิดในจีนมากขึ้นและมีการล็อกดาวน์ แต่คาดว่าไม่มีผลเสียไปมากกว่านี้แล้ว ค่าระวางเรือน่าจะเริ่มฟื้นตัวได้
พร้อมแนะนำ เก็งกำไร และให้แนวต้านดังนี้ PSL (แนวต้าน 16.00 บาท), WICE (แนวต้าน 14.00 บาท, JWD (แนวต้าน 19.00 บาท), TTA (แนวต้าน 9.20 บาท)